És doncs gràcies a moltes dones que tenim imatges de vida quotidiana, sobretot en les primeries de la fotografia. Elles eren qui retrataven el que tenien més a prop. En aquest sentit ens podem sentir contentes, tenim icones gràfiques que passaran a la posteritat i explicaran com es vivia en altres temps, no massa llunyans encara, però molt interessants. També és habitual que les fotògrafes, ens regalin instantànies de moments més intimistes, petits espais de vida, petits bocinets d'allò més preuat; de l'existència de cada dia.